
Drogmentesség, avagy tudatos drogpolitika – érvek és érdekek a marihuána legalizálása körül Európában és Latin–Amerikában 

A kannabisz nemzetségbe tartozó marihuánát a feketepiacon keresztül fiatalok és felnőttek egyaránt illegális tudatmódosító drogként használják, annak ellenére, hogy a nemzetközi jog szerint a kannabisz termesztését és birtoklását kizárólag orvosi és tudományos célokra korlátozandó. A szer személyes használatának és birtoklásának visszaszorítása érdekében a legtöbb nemzet börtönbüntetéssel sújtja a kábítószer használatát és birtoklását. Az elmúlt években azonban történt némi fejlődés ezen a területen. 2013-ban hatalmas nemzetközi visszhangot váltott ki a hír, hogy Uruguay kormánya bizonyos feltételek mellett teljeskörűen legalizálta a marihuána használatát a lakosai számára. Azóta számos ország enyhítette a kannabiszfogyasztókra kiszabott büntetéseket, néhányan pedig engedélyezték a marihuána szabályozott keretek közé szorított forgalmazását. Ennek eredményeként bonyolult, országonként eltérő szabályozási struktúrák alakultak ki, amelyek számos kérdést és aggályt vetnek fel, amelyek lehetővé teszik a különböző ellenőrzési modellek megfigyelését.
A doropolitikai vitákat az olyan ellentmondásos állítások övezik, mint a depenalizáció, a dekriminalizáció vagy legalizáció, valamint az orvosi vagy rekreációs célú használat, ezért a tanulmányom célja ezek tisztázása. A kábítószermentes vagy drogmentes politika a kannabisz szempontjából számos olyan területet és kérdést kijelöl, amelyeket érdemes megvizsgálni. A tudományos dolgozatban ismertetem a marihuána-politikát övező nemzetközi jogi kereteket, a közelmúltban kialakult szabályozási drokpolitikai modelleket, és összehasonlítom Uruguay, Németország és Magyarország kannabiszpolitikáját.
A nemzeti hivatalos dokumentumok és a helyi sajtótermékek elemzése során megfigyeltem a kannabiszra vonatkozó, nemrégiben kialakult politikákat. A kutatási munkám eredményei az alábbiak: (1) az országok azért kezdtek változtatni a kábítószer-ellenőrzési megközelítéseiken, mert úgy vélik, hogy a tiltó drogpolitika megbukott, és a kábítószerrel kapcsolatos bűnözés felszámolása helyett több kárt okoz, mivel a nemzetközi egyezmények elavultak. (2) A kábítószer-tudatos politika követésének ösztönző tényezői, a bűnözés csökkentése, a feketepiac visszaszorítása, az erőforrások átcsoportosítása, a közegészségügy javítása, és végül a közbiztonság növelése. (3) A kormány hozza meg a drogpolitikai döntéseket, ezért az egy országon belül követendő drogpolitikai megközelítést a politikai vezetés és annak politikai hovatartozása határozza meg.



